pythainlp/thai-wiki-dataset-v4 huggingface dataset:
หุมายูง กา มักบะรา

หลุมฝังพระบรมศพของจักรพรรดิหุมายูง  หรือ หุมายูง กา มักบะรา , "Humayun ka Maqbara") เป็นสุสานหลวงที่บรรจุพระบรมศพของจักรพรรดิหุมายูง แห่งจักรวรรดิโมกุล โดยผู้กำกับดูแลการก่อสร้างได้แก่พระมเหสีพระองค์แรกของพระองค์ ซึ่งมีพระนามว่า "พระนางเบกา เบกุม" สร้างในระหว่างปีค.ศ. 1569 - ค.ศ. 1570 ออกแบบโดยมิรัก มีร์ซา กียัท (Mirak Mirza Ghiyath) สถาปนิกชาวเปอร์เซีย ซึ่งจัดว่าเป็นสุสานและสวนแห่งแรกบนอนุทวีปอินเดีย ตั้งอยู่ที่นิซามุดดิน อีสต์ เดลี ประเทศอินเดีย ใกล้กับป้อมปราการ "ดินา-ปานาห์" (Dina-panah) หรืออีกชื่อหนึ่งว่า "ปุรานากิลา" (Purana Qila) ซึ่งพระองค์ทรงให้ก่อสร้างขึ้นเมื่อปี ค.ศ. 1533 สถานที่แห่งนี้เป็นสิ่งก่อสร้างขนาดใหญ่แห่งแรกที่ใช้หินทรายสีแดงเป็นวัตถุดิบหลักในการก่อสร้าง สถานที่แห่งนี้ได้รับการขึ้นทะเบียนเป็นมรดกโลก โดยองค์การยูเนสโก เมื่อปีค.ศ. 1993 และตั้งแต่นั้นมาจึงได้เริ่มการบูรณะอย่างจริงจังซึ่งยังคงดำเนินถึงปัจจุบัน นอกเหนือจากอาคารที่เป็นสุสานหลักแล้ว ยังมีอนุสรณ์สถานต่างๆหลายแห่งซึ่งตั้งอยู่ระหว่างทาง ตั้งแต่ประตูทางเข้าหลักทางทิศตะวันตก ยังมีอีกสถานที่หนึ่งซึ่งมีความเก่าแก่กว่าประมาณยี่สิบปี ได้แก่ สุสานของอิซา คาน นิยาซี (Isa Khan Niyazi) ซึ่งเป็นขุนนางชาวอัฟกันในราชสำนักของพระเจ้าเชอร์ชาห์สุรีแห่งราชวงศ์สุรี ซึ่งสร้างในปีค.ศ. 1547
โห่ อัญ ท้าย

โห่ อัญ ท้าย  เป็นนักเขียนชาวเวียดนาม เกิดเมื่อ 18 ตุลาคม พ.ศ. 2503 ที่จังหวัดเหงะอาน ในช่วงวัยเด็กระหว่าง พ.ศ. 2509 – 2516 เขาต้องหลบภัยสงครามในชนบท ต่อมาได้สำเร็จการศึกษาระดับปริญญาเอกด้านอารยธรรมต่างประเทศ ผลงานของเขาเน้นที่การต่อสู้ของผู้คนในช่วงเปลี่ยนผ่านจากสังคมนิยมไปสู่ทุนนิยม นวนิยายของเขาบางเรื่องได้แปลเป็นภาษาอังกฤษ เช่น “ผู้หญิงบนเกาะ” “มาจากหมอกสีแดง”
ทิเบตันแมสติฟฟ์

ทิเบตันแมสติฟฟ์  เป็นสุนัขบ้านพันธุ์โบราณในวงศ์ "Canis lupus familiaris" ซึ่งกำเนิดในหมู่ชนร่อนเร่ทางเอเชียกลาง
ชื่อ.
ทิเบตันแมสติฟฟ์มีชื่อภาษาถิ่นว่า "โทชี" (Do-khyi) ซึ่งมีผู้แปลไว้ต่าง ๆ กัน เช่น ผู้เฝ้าเรือน (home guard), ทวารบาล (door guard), สุนัขที่พึงล่ามไว้ (doc which may be tied) และสุนัขที่พึงคุมขังไว้ (doc which may be kept) ทั้งนี้ เพราะสุนัขชนิดนี้นิยมผูกหรือล่ามไว้กับสถานที่ต่าง ๆ เพื่อให้รักษาสถานที่เหล่านั้น
ส่วนชื่อ ทิเบตันแมสติฟฟ์ นั้นความจริงแล้วสุนัขนี้มิใช่พันธุ์แมสติฟฟ์ แต่ที่เรียกแมสติฟฟ์เพราะคำแมสติฟฟ์เดิมมีความหมายเพียงว่า "หมาใหญ่" อนึ่ง ยังมีสุนัขอื่น ๆ ที่ชาวตะวันตกตั้งชื่อให้ผิดจากความจริงในทำนองเดียวกันอีก เช่น ทิเบตันเทร์เรียร์ (Tibetan Terrier) ซึ่งมิใช่พันธุ์เทร์เรียร์ และทิเบตันสแปเนียล (Tibetan Spaniel) ซึ่งมิใช่พันธุ์สแปเนียล
ลักษณะ.
ปัจจุบัน ผู้เพาะพันธุ์แบ่งทิเบตันแมสติฟฟ์ออกเป็นสองประเภท คือ โทชี (Do-khyi) กับซังชี (Tsang-khyi) ประเภทหลังซึ่งชื่อมีความหมายว่า สุนัขจากซัง (dog from Tsang) นั้นบางทีก็เรียกว่า หมาวัด (monastery dog) มีกายสูงและหนักกว่าประเภทแรก ทิเบตันแมสติฟฟ์สูงราว 61 ถึง 72 เซนติเมตร แต่เพศผู้สามารถสูงได้ถึง 81.28 เซนติเมตร ส่วนน้ำหนักนั้นผู้เพาะพันธุ์ในตะวันตกวัดไว้ว่าประมาณ 47.6272 กิโลกรัมถึง 82 กิโลกรัม แต่ยิ่งตัวใหญ่ก็ยิ่งเลี้ยงยากเพราะค่าใช้จ่ายสูงและไม่รับกับความต้องการใช้งานเพียงในฐานะผู้รักษาปศุสัตว์
ส่วนลักษณะทางกายภาพนั้น ทิเบตันแมสติฟฟ์มีขนสองชั้นหลายสี ตั้งแต่สีดำ สีแทน สีแดง สีทองแดง ไปจนถึงสีเทา ทั้งขนยังไม่มีกลิ่นสาบสุนัขดังที่สุนัขพ่อพันธุ์แม่พันธุ์ชนิดอื่น ๆ มักมี และโดยปรกติแล้ว ทิเบตันแมสติฟฟ์ผลัดขนในราวปลายฤดูหนาวหรือต้นฤดูใบไม้ผลิ แต่บางทีในปลายฤดูร้อนหรือต้นฤดูใบไม้ร่วงก็มี
ทิเบตันแมสติฟฟ์นั้นถือกันว่าเป็นพ่อพันธุ์แม่พันธุ์ชั้นต้น เพราะอดทนอยู่รอดในสภาพภูมิประเทศทิเบต เนปาล อินเดีย และภูฏาน ที่เป็นแต่เขาสูงชันได้ นอกจากนี้ ทิเบตันแมสติฟฟ์ยังเป็นสุนัขพันธุ์เพียงไม่กี่ชนิดที่ติดสัดปีละครั้ง ต่างจากชนิดอื่น ๆ ที่เป็นปีละสองครั้ง โดยทิเบตันแมสติฟฟ์นั้นถึงฤดูผสมพันธุ์ในปลายหน้าใบไม้ร่วง เป็นเหตุให้มักตกลูกระหว่างเดือนธันวาคมถึงมกราคม
ฟรันทซ์ โวลฟาร์ท

ฟรันทซ์ แบร์นฮาร์ท โวลฟาร์ท  เกิดวันที่ 1 กรกฎาคม ค.ศ. 1964 ที่ซังคท์ไฟท์อันแดร์กลาน รัฐคารินเทีย เป็นอดีตนักฟุตบอลชาวออสเตรีย ผู้ซึ่งเล่นในตำแหน่งผู้รักษาประตู
ผลงานในสโมสรระดับอาชีพ.
โวลฟาร์ทเริ่มต้นอาชีพของเขาให้แก่ทีมบ้านเกิดของเขาที่มีชื่อว่าเอ็สเฟา ซังคท์ไฟท์ และหันเข้าสู่ระดับอาชีพให้แก่ทีมเอ็ฟคา เอาส์ทรีอาวีน ที่ซึ่งเขาใช้เวลาเกือบ 20 ปีให้แก่ทีม โดยชนะรายการลีกหกครั้ง กับออสเตรียคัพอีกสี่ครั้ง
ใน ค.ศ. 1996 ขณะที่มีอายุได้ 32 ปี ในที่สุดเขาก็ได้ย้ายไปยังต่างประเทศ โดยได้อยู่ร่วมกับเฟาเอ็ฟเบ ชตุทท์การ์ทของประเทศเยอรมนี และเป็นผู้มีส่วนสำคัญในการนำมาถึงรอบชิงชนะเลิศของยูฟ่าคัพวินเนอร์สคัพ 1997–98 โดยเป็นฝ่ายแพ้ที่ 0–1 ให้แก่สโมสรฟุตบอลเชลซี ต่อมา เขาก็ได้กลับไปอยู่กับสโมสรแรกของเขา และได้อำลาวงการในเวลาไม่กี่ปีต่อมาโดยเล่นในระดับสมัครเล่นร่วมกับเอ็สเซ อุนเทอร์ซีเบินบรุน
ในเดือนกรกฎาคม ค.ศ. 2006 โวลฟาร์ทเริ่มต้นอาชีพผู้ฝึกสอนผู้รักษาประตูให้แก่ทีมเอ็สคา ชวาดอร์ฟ 1936, เฟาเอ็ฟเบ อัทมีราวัคเคอร์เมิดลิง รวมถึงทีมชาติ ใน ค.ศ. 2008 เขาได้รับประสบการณ์เป็นหัวหน้าผู้ฝึกสอนเป็นครั้งแรกร่วมกับทีมอาเอ็สเฟา บาเดิน
เหตุการณ์ที่เกิดขึ้นในคู่ของอายักซ์-ออสเตรีย.
เมื่อวันที่ 27 กันยายน ค.ศ. 1989 โวลฟาร์ทได้รับการพาดหัวข่าวกีฬาเมื่อเขาถูกตีและได้รับบาดเจ็บจากท่อนบาร์ ที่ขว้างมาโดยผู้สนับสนุนทีมเหย้าในการแข่งขันยูฟ่าคัพระหว่างทีมอายักซ์อัมสเตอร์ดัมกับเอาส์ทรีอาวีน ส่งผลให้อายักซ์ถูกยูฟ่าแบนจากการแข่งขันในรายการยุโรปเป็นระยะเวลาหนึ่งปี
ผลงานในระดับนานาชาติ.
ใน ค.ศ. 1983 โวลฟาร์ทได้รับเลือกจากฟุตบอลทีมชาติออสเตรียรุ่นอายุไม่เกิน 20 ปี ในการแข่งฟุตบอลโลกเยาวชนอายุไม่เกิน 20 ปี 1983 เขาได้รับการเปิดตัวในรุ่นใหญ่ในนัดกระชับมิตรเดือนสิงหาคม ค.ศ. 1987 โดยได้พบกับทีมชาติสวิตเซอร์แลนด์ รวมถึงเป็นผู้เข้าแข่งขันฟุตบอลโลก 1998 ที่ซึ่งเขาเป็นตัวสำรองให้กับมิชชาเอล ค็อนเซิล
รวมทั้งสิ้น โวลฟาร์ทได้รับเลือกให้ลงเล่น 59 ครั้ง โดยมีผลงานระดับนานาชาติครั้งสุดท้ายของเขาในเดือนพฤศจิกายน ค.ศ. 2001 ของการแข่งฟุตบอลโลกรอบคัดเลือก 2002 เมื่อครั้งที่พบกับทีมชาติตุรกี โดยทีมชาติออสเตรียเป็นฝ่ายแพ้ที่ 0–5 ประตู นอกจากนี้เขายังมีความโชคร้ายเป็นพิเศษ จากการถูกเตะลูกเข้าตุงตาข่ายเก้าลูกในการแข่งขันครั้งหนึ่ง โดยเป็นฝ่ายแพ้ที่ 9–0 ให้แก่ทีมชาติสเปน ที่สนามฟุตบอลเม็สตัลยาในแคว้นบาเลนเซีย เมื่อวันที่ 27 มีนาคม ค.ศ. 1999
แทร็กซ์ (วงดนตรี)

แทร็กซ์  (ชื่อเดิม The TRAX , TRAX) เป็นวงร็อคจากเกาหลีใต้ สังกัดค่ายเอสเอ็มเอนเตอร์เทนเมนต์ ประกอบด้วยสมาชิก เจย์ คิม, โน มินวู, คัง จองวู, คิม จองโม ปัจจุบัน TRAX เหลือสมาชิกเพียง 2 คน ในช่วงปี 2561 ทางต้นสังกัด ได้ประกาศเปลี่ยนชื่อวงใหม่ และปรับเปลี่ยนแนวเพลงเป็นแนว อิเล็กทรอนิกส์แดนซ์ พร้อมกันนี้ยังได้เปิดตัวสมาชิกใหม่ "จินโจ" มารับหน้าที่เป็นดีเจประจำวง
แตงพะเนินทุ่ง

แตงพะเนินทุ่ง ชื่อวิทยาศาสตร์: "Trichosanthes phonsenae" เป็นไม้เถาในวงศ์ Cucurbitaceae เถาปกคลุมด้วยขนสากแข็ง สีน้ำตาลหรือเทา ใบเดี่ยว เว้าลึกเป็นห้าแฉก ผิวใบมีขนปกคลุมทั้งสองด้าน ดอกแยกเพศแยกต้น ดอกสีขาว ผลเดี่ยว ทรงกระบอก สุกแล้วเป็นสีเขียว มีแถบสีขาวตามยาวของผล เมล็ดแบน พบครั้งแรกที่อำเภอแก่งกระจาน จังหวัดเพชรบุรี โดยนายพงษ์ศักดิ์ พลเสนา เมื่อ 25 กันยายน พ.ศ. 2546 ชื่อสปีชีส์ตั้งเป็นเกียรติให้แก่ผู้ค้นพบ
ปาหนันแม่วงก์

ปาหนันแม่วงก์ ชื่อวิทยาศาสตร์: "Goniothalamus maewongensis" เป็นพืชในสกุลปาหนันช้าง วงศ์ Annonaceae เป็นไม้ยืนต้น ดอกออกเดี่ยวหรือเป็นกระจุกตามกิ่ง กลิ่นหอมอ่อน ผลกลุ่ม ผลย่อยทรงรีหรือทรงกระบอก ออกดอกช่วงมกราคม – พฤษภาคม เป็นไม้ถินเดียวในประเทศไทย พบครั้งแรกที่อุทยานแห่งชาติแม่วงก์ จังหวัดกำแพงเพชร เมื่อ 17 เมษายน พ.ศ. 2547 โดย ดร. ปิยะ เฉลิมกลิ่น ชื่อสปีชีส์ตั้งตามสถานที่ค้นพบ
มะค่าแต้

มะค่าแต้ หรือ มะค่าหนาม มะค่าหลุม มะค่าลิง (ชื่อวิทยาศาสตร์: "Sindora siamensis") เป็นไม้ยืนต้นในวงศ์ Leguminosae ผลัดใบ ใบประกอบแบบขนนกปลายคู่ ดอกช่อมีดอกย่อยจำนวนมาก ฝักแบนหรือกลมแบน ออกดอกช่วงเดือนมีนาคม – พฤษภาคม พบครั้งแรกที่จังหวัดราชบุรี โดย J.E. Teijsmann ชื่อสปีชีส์ตั้งเป็นเกียรติแก่ประเทศไทย กระจายพันธุ์ในมาเลเซียตะวันตก ไทย, กัมพูชา, เวียดนาม, พม่า และบังกลาเทศ 
ในภาคอีสานของไทยมีมะค่าแต้สองสายพันธุ์คือแต้โหลน ฝักแบบรูปไข่ ไม่มีหนาม และแต้หนาม ฝักแบนรูปไข่ มีหนาม นิยมใช้เนื้อไม้ในการก่อสร้าง ของใช้ เปลือกนำมาแช่น้ำให้ได้น้ำสีน้ำตาลแดง ใช้แช่แผลจากการคลอดบุตรให้สมานตัวเร็ว ไม่ติดเชื้อ ใบใช้แทนช้อนในการตักอาหารที่มีน้ำเช่นแกงได้
สงครามโลก Z

สงครามโลก Z  เป็นนวนิยายแนวบันเทิงคดีหลังพยากรณ์ และสยองขวัญ เขียนโดยนักเขียนชาวอเมริกัน แม็กซ์ บรูกส์ เป็นเรื่องราวเกี่ยวกับบทสัมภาษณ์จากผู้รอดชีวิตรายต่าง ๆ ทั่วโลก หลัง "สงครามโลกซอมบี้" โดยมีผู้เขียนซึ่งในเรื่องเป็นเจ้าหน้าที่คณะกรรมการรายงานหลังสงครามของสหประชาชาติ ทำหน้าที่เป็นผู้รวบรวม
ฉบับภาษาอังกฤษตีพิมพ์เมื่อปี 2006 ส่วนฉบับภาษาไทยตีพิมพ์ครั้งแรกในปี 2012 แปลโดย นพดล เวชสวัสดิ์ จัดพิมพ์โดยสำนักพิมพ์ Earnest Publishing
ในปี 2013 นวนิยายเรื่องนี้ได้ถูกนำไปสร้างเป็นภาพยนตร์ในชื่อ "มหาวิบัติสงคราม Z" นำแสดงโดย แบรด พิตต์
วุฒิสภาไทย ชุดที่ 7

วุฒิสภาไทย ชุดที่ 7 (22 มีนาคม พ.ศ. 2539 – 22 มีนาคม พ.ศ. 2543) เป็นวุฒิสมาชิกชุดที่มาจากการแต่งตั้งตามรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 5) พุทธศักราช 2538 ซึ่งกำหนดให้รัฐสภาไทยประกอบด้วย 2 สภา คือ วุฒิสภาไทย และสภาผู้แทนราษฎรไทย
วุฒิสภาชุดนี้มีสมาชิกจำนวน 2 ใน 3 ของจำนวนสมาชิกสภาผู้แทนราษฎร คือ มีจำนวน 260 คน อยู่ในวาระ 4 ปี ปฏิบัติหน้าที่ตั้งแต่วันที่ 22 มีนาคม พ.ศ. 2539 และสิ้นสุดในวันที่ 22 มีนาคม พ.ศ. 2543
แคสันติสุข

แคสันติสุข (ชื่อวิทยาศาสตร์: "Santisukia kerrii") เป็นไม้ยืนต้นในวงศ์ Bignoniaceae ใบประกอบแบบขนนก ดอกช่อ มีดอกย่อยจำนวนมาก โคนกลีบดอกรูประฆังสีขาวอมชมพู ปลายกลีบหยักเว้าและย่น ผลเป็นฝักรูปทรงกระบอก แห้งแล้วแตก เมล็ดแบนและมีปีกบาง ๆ ออกดอกเดือนมกราคม – กุมภาพันธ์ พบครั้งแรกที่อำเภอภูเวียง จังหวัดขอนแก่น เมื่อ 16 กุมภาพันธ์ พ.ศ. 2474 โดยหมอคาร์ ชื่อสปีชีส์ตั้งเป็นเกียรติแก่ผู้ค้นพบ ส่วนชื่อสกุลตั้งเป็นเกียรติแก่ ศ.ดร. ธวัชชัย สันติสุข
กาญจนิการ์

กาญจนิการ์ (ชื่อวิทยาศาสตร์: "Santisukia pagetii") เป็นไม้ยืนต้นในวงศ์ Bignoniaceae ไม่ผลัดใบ ดอกช่อ มีดอกย่อยสีขาวจำนวนมาก โคนกลีบดอกเป็นหลอดเรียวยาว ขอบกลีบหยักเว้าและย่น ผลเป็นฝักรูปทรงกระบอก แห้งแล้วแตก เมล็ดแบนและมีปีกบาง ๆ ออกดอกเดือนธันวาคมถึงกุมภาพันธ์ และยังเป็นดอกไม้ประจำจังหวัดกาญจนบุรี ชื่อสปีชีส์ตั้งเป็นเกียรติแก่ Paget ผู้เก็บตัวอย่างครั้งแรกจากกรุงเทพมหานครเมื่อ พ.ศ. 2446 ส่วนชื่อสกุลตั้งเป็นเกียรติแก่ศาสตราจารย์ ดร. ธวัชชัย สันติสุข
ชาญชัย ปทุมารักษ์

ชาญชัย ปทุมารักษ์ (11 เมษายน พ.ศ. 2479 – 6 เมษายน พ.ศ. 2555) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดนครปฐม 9 สมัย
ประวัติ.
ชาญชัย ปทุมารักษ์ เกิดเมื่อวันที่ 11 เมษายน พ.ศ. 2479 เป็นบุตรของนายบุญ กับนางหมุยเฮียง ปทุมารักษ์ สำเร็จการศึกษาปริญญาตรี ครุศาสตรบัณฑิต มหาวิทยาลัยราชภัฏนครปฐม ปริญญาโท ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง สมรสกับนางผจงจิตต์ ปทุมารักษ์ มีบุตร-ธิดา 4 คน
งานการเมือง.
ชาญชัยเคยเป็นสมาชิกสภาจังหวัดนครปฐม ระหว่างปี 2518 ถึง 2526 ก่อนที่จะลงเลือกตั้งสมาชิกสภาผู้แทนราษฎรครั้งแรกใน พ.ศ. 2526 และได้รับเลือกติดต่อกันรวม 9 ครั้ง 
ต่อมาเขาถูกตัดสิทธิ์ทางการเมือง 5 ปี เนื่องจากเป็นกรรมการบริหารพรรคไทยรักไทย
สมาชิกสภาผู้แทนราษฎร.
ชาญชัย ปทุมารักษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ
ถึงแก่อนิจกรรม.
ชาญชัย ปทุมารักษ์ เสียชีวิตด้วยเนื่องจากไขกระดูกสร้างเม็ดเลือดผิดปกติ เมื่อวันที่ 6 เมษายน พ.ศ. 2555 สิริอายุรวม 75 ปี มีพิธีพระราชทานเพลิงศพเมื่อวันที่ 16 กันยายน พ.ศ. 2555 ณ วัดมกุฏกษัตริยารามราชวรวิหาร
ค้อออสเตรเลีย

ค้อออสเตรเลีย (ชื่อวิทยาศาสตร์: "Livistona australis") เป็นปาล์มต้นสูง ผอม สูงได้ถึง 25 เมตร ใบสีเขียวเข้มออกที่ส่วนปลายของลำต้น ก้านใบยาว 2 เมตร ใบรูปร่างคล้ายพัด ดอกช่อ ดอกย่อยสีขาวครีม มักพบในที่ชื้นแฉะหรือตามขอบของป่าฝนใกล้ทะเล แพร่กระจายพันธุ์ในหลายรัฐของออสเตรเลีย ขยายพันธุ์ด้วยการเพาะเมล็ด
มหาวิหารเอก

มหาวิหารเอก  คือมหาวิหารชั้นสูงสุดในคริสตจักรโรมันคาทอลิก ซึ่งมีอยู่ 4 แห่งคือ มหาวิหารนักบุญยอห์น ลาเตรัน มหาวิหารนักบุญเปาโลนอกกำแพง มหาวิหารซันตามาเรียมัจโจเร ในกรุงโรม ประเทศอิตาลี และมหาวิหารนักบุญเปโตรในนครรัฐวาติกัน
มหาวิหารใด ๆ นอกจาก 4 แห่งข้างต้นนี้ถือว่าเป็นมหาวิหารรอง 
มหาวิหารอัครบิดร/มหาวิหารสันตะปาปา.
มหาวิหารอัครบิดร (Patriarchal basilica) คือ มหาวิหารที่เป็นสัญลักษณ์ถึงเขตอัครบิดร 5 แห่งตามหลักเบญจาธิปไตยในการปกครองคริสตจักรในอดีต มหาวิหารอัครบิดรมี 5 แห่ง ได้แก่ มหาวิหารเอก 4 แห่ง และมหาวิหารนักบุญลอว์เรนซ์นอกกำแพง แต่ละมหาวิหารสื่อถึงเขตอัครบิดรดังนี้
ต่อมามีพระสันตะปาปาประกาศยกสถานะมหาวิหารอัครบดรขึ้นอีก 2 แห่งคือ
เมื่อสมเด็จพระสันตะปาปาเบเนดิกต์ที่ 16 ประกาศเลิกใช้ตำแหน่ง "อัครบิดรแห่งทิศตะวันตก" ตั้งแต่ปี ค.ศ. 2006 ทำให้มหาวิหารอัครบิดรทั้ง 7 แห่ง เปลี่ยนสถานะเป็นมหาวิหารสันตะปาปา (Papal basilica) จนปัจจุบัน
มหาวิหารรอง

มหาวิหารรอง  คือคริสต์ศาสนสถานสำคัญชนิดหนึ่งในคริสตจักรโรมันคาทอลิก มีสถานะต่ำกว่ามหาวิหารเอก โบสถ์คริสต์ใด ๆ จะได้รับสถานะเป็นมหาวิหารได้ก็ต่อเมื่อได้รับการประกาศอย่างเป็นทางการจากพระสันตะปาปา หรือเป็นสถานที่ที่ถูกขนานนามว่ามหาวิหารมาเนิ่นนานแล้ว
คำว่า "บาซิลิกา" เดิมใช้หมายถึงอาคารที่มีสถาปัตยกรรมรูปแบบหนึ่งโดยเฉพาะ อาคารลักษณะนี้มักใช้เป็นอาสนวิหารประจำตำแหน่งของมุขนายก ทำให้ต่อมาบาซิลิกามักใช้หมายถึงมหาวิหาร
สถิติ.
ตามสถิติที่รวบรวมเมื่อวันที่ 31 ธันวาคม ค.ศ. 2008 พบว่ามีมหาวิหารรองอยู่ทั้งสิ้น 1,584 แห่งทั่วโลก ส่วนใหญ่ตั้งอยู่ในทวีปยุโรป ในแต่ละประเทศมีจำนวนมหาวิหารดังนี้
<templatestyles src="Col-begin/styles.css"/>
ในทวีปอเมริกามีมหาวิหารดังนี้
<templatestyles src="Col-begin/styles.css"/>
ในทวีปเอเชีย
คริสตัลไฟเตอส์

คริสตัลไฟเตอส์  เป็นวงอัลเทอร์เนทีฟแดนซ์สัญชาติอังกฤษ/สเปน ก่อตั้งวงในแคว้นนาวาร์ ของสเปน ในปี ค.ศ. 2007 วงมีอัลบั้มเปิดตัวชื่อ "Star of Love" ออกวางขายเดือนตุลาคม ค.ศ. 2010 ในอังกฤษและสหรัฐอเมริกา ออกขายผ่านสังกัดแอตแลนติกเรเคิดส์ในเดือนเมษายน 2012 ผลงานอัลบั้มชุดที่ 2 ชื่อชุด "Cave Rave" ออกวางขายวันที่ 27 พฤษภาคม ค.ศ. 2013
กัมปาญอโล

กัมปาญอโล  เป็นบริษัทผู้ผลิตชิ้นส่วนจักรยานสัญชาติอิตาลี มีสำนักงานใหญ่อยู่ที่เมืองวีเซนซา แคว้นเวเนโต ก่อตั้งในปี ค.ศ. 1933 โดยตูลลีโอ กัมปาญอโล ที่เคยเป็นนักกีฬาจักรยานในช่วงทศวรรษ 1920 เขาเป็นหนึ่งในผู้พัฒนาระบบเปลี่ยนเกียร์แบบตีนผี (Derailleur gears) ในช่วงแรก และยังเป็นผู้พัฒนาระบบห้ามล้อแบบดิสก์รายแรกๆ ในรถจักรยานยนต์ และยังเป็นผู้พัฒนาชิ้นส่วนหลายชิ้นให้กับบริษัทรถยนต์สัญชาติอิตาลี ทั้งอัลฟาโรมีโอ เฟอร์รารี ลัมบอร์กินี และมาเซราตี 
กัมปาญอโลมีชื่อเสียงอย่างมากในช่วงทศวรรษ 1970 ในฐานะผู้พัฒนาระบบขับเคลื่อนจักรยานที่มีน้ำหนักเบา ร่วมกับบริษัท คอลนาโก ให้เอดดี เมิกซ์ใช้ทำลายสถิติโลกจักรยานหนึ่งชั่วโมง ในปี ค.ศ. 1972
ผลิตภัณฑ์ของกัมปาญอโล มีชื่อเรียกสั้นๆ ว่า "กัมปี" (Campy)
ป้อมอาเมร์

ป้อมอาเมร์  หรือ ป้อมอัมเบร์  ตั้งอยู่ที่เมืองอาเมร์ ชานเมืองชัยปุระ รัฐราชสถาน ประเทศอินเดีย ซึ่งเป็นเมืองเล็กๆที่มีขนาดเพียง ห่างจากชัยปุระเป็นระยะทาง ป้อมอาเมร์นั้นเป็นหนึ่งในสถานที่ท่องเที่ยวที่สำคัญที่สุดแห่งหนึ่งของชัยปุระ โดยที่ตั้งนั้นโดดเด่นอยู่บนผาหินเหนือทะเลสาบ สร้างโดยมหาราชา มาน สิงห์ที่ 1 ป้อมปราการแห่งนี้มีชื่อเสียงทางด้านสถาปัตยกรรมซึ่งผสมผสานกันระหว่างศิลปะฮินดูและศิลปะราชปุตอันเป็นเอกลักษณ์ สามารถมองเห็นได้จากระยะทางไกลเนื่องจากมีขนาดกำแพงปราการที่ใหญ่และแน่นหนา พร้อมประตูทางเข้าหลายแห่ง ถนนที่ปูด้วยหินหลายสาย ซึ่งเมื่ออยู่บนป้อมแล้วสามารถมองเห็นทะเลสาบเมาตาได้อย่างชัดเจนบริเวณด้านหน้า
ความสวยงามของบรรยากาศของป้อมอาเมร์นั้นซ่อนอยู่ภายในกำแพงเมืองที่แบ่งเป็นทั้งหมด 4 ชั้น (แต่ละชั้นคั่นด้วยทางเดินกว้าง) โดยภายในเป็นหมู่พระที่นั่งซึ่งสร้างจากหินทรายสีแดงและหินอ่อน หมู่พระที่นั่งภายในป้อมอาเมร์ประกอบด้วย ทิวันเนอาม (Diwan-E-Aam) หรือท้องพระโรง, ทิวันเนฆัส (Diwan-e-Khas) หรือท้องพระโรงส่วนพระองค์, ศีษมหัล (Shish Mahal) พระตำหนักซึ่งเป็นห้องทรงประดับกระจกสำหรับมหาราช และ ชยมนเทียร (Jai Mandir) ซึ่งเป็นตำหนักอยู่บนชั้นสอง, อารามบาฆ (Aram Bagh) ซึ่งเป็นสวนสวยจัดเป็นรูปดาวแฉกแบบโมกุลคั่นกลางระหว่างอาคาร และ สุชนิวาส (Sukh Niwas) ซึ่งเป็นพระตำหนักที่ใช้การปรับอากาศภายในพระตำหนักให้เย็นลงด้วยการทำให้ลมเป่าผ่านรางน้ำตกที่มีอยู่โดยรอบภายในพระตำหนัก ทำให้ภายในตำหนักนี้มีอากาศเย็นอยู่เสมอ จากลักษณะโดยรวมอันสวยงามของบริเวณภายในป้อม จึงนิยมเรียกป้อมแห่งนี้อีกอย่างหนึ่งว่า "พระราชวังอาเมร์" พระราชวังในป้อมอาเมร์นี้เคยเป็นที่ประทับของราชปุต มหาราชา และพระราชวงศ์ของอาเมร์ในอดีต นอกจากนี้บริเวณประตูทางเข้าพระราชวังใกล้กับประตูคเณศ เป็นที่ตั้งของมนเทียรศิลามาตาเทวีซึ่งภายในมีศาลบูชาพระแม่ทุรคา ซึ่งเป็นเทพเจ้าแห่งสงคราม ซึ่งมหาราชา มาน สิงห์ทรงเคารพบูชาอย่างสูง เนื่องจากพระองค์ได้ทรงพระสุบินถึงพระแม่ทุรคาทูลให้ทราบว่าพระองค์จะชนะสงครามกับมหาราชาแห่งเบงกอลในปีค.ศ. 1604
ป้อมอาเมร์ และป้อมชยครห์ ทั้งสองนั้นตั้งอยู่บนเขาจีลกาตีละ (Cheel ka Teela) อันเป็นส่วนหนึ่งของเทือกเขาอะราวัลลี ทั้งสองป้อมนี้ถือว่าเป็นสถานที่เดียวกัน เนื่องจากสามารถเดินทางหากันได้โดยทางเชื่อมใต้ดิน ซึ่งใช้เป็นทางหลบหนีสำหรับเชื้อพระวงศ์ในกรณีที่ป้อมอาเมร์นั้นถูกยึดครอง
จากสถิติปีค.ศ. 2007 จำนวนนักท่องเที่ยวที่มาเยี่ยมชมป้อมอาเมร์มีจำนวนถึง 5,000 คนต่อวัน และ 1.4 ล้านคนต่อปี
ชิมะโนะ

ชิมะโนะ (Shimano Inc.) เป็นบริษัทสัญชาติญี่ปุ่น ผู้ผลิตชิ้นส่วนจักรยาน อุปกรณ์ตกปลา และเรือพาย ก่อตั้งในปี ค.ศ. 1921 โดยโชะซะบุโระ ชิมะโนะ ที่เมืองซะไก จังหวัดโอซะกะ
ชิมะโนะเป็นผู้ผลิตอุปกรณ์จักรยานรายใหญ่ มีส่วนแบ่งการตลาดประมาณ 50% ของชิ้นส่วนระบบขับเคลื่อน ห้ามล้อ และวงล้อ มีโรงงานผลิตอยู่ที่เมืองคุนซาน ใกล้กับเซี่ยงไฮ้ ประเทศจีน รัฐยะโฮร์ ประเทศมาเลเซีย และประเทศสิงคโปร์
ชนิดใกล้สูญพันธุ์

ชนิดใกล้สูญพันธุ์ คือสปีชีส์ของสิ่งมีชีวิตที่มีความเสี่ยงสูงต่อการสูญพันธุ์ วลีนี้ถูกใช้เรียกอย่างคลุมเครือถึงสปีชีส์ที่มีคำอธิบายเป็นดังข้างต้น แต่สำหรับนักชีววิทยาอนุรักษ์จะหมายถึงสปีชีส์ที่อยู่ในกลุ่มใกล้การสูญพันธุ์ในบัญชีแดงของสหภาพเพื่อการอนุรักษ์ธรรมชาติ ซึ่งเป็นสถานะการอนุรักษ์ที่มีความร้ายแรงเป็นลำดับที่สอง รองจากกลุ่มสิ่งมีชีวิตที่มีความเสี่ยงขั้นวิกฤติต่อการสูญพันธุ์ ปัจจุบันมีสัตว์และพืช 3079 และ 2655 ชนิดตามลำดับที่จัดอยู่ในกลุ่มใกล้สูญพันธุ์ เทียบกับในปี พ.ศ. 2541 ที่มีสัตว์และพืชในกลุ่มนี้เพียง 1102 และ 1197 ชนิดตามลำดับ 
หลายชาติมีกฎหมายสำหรับปกป้องสิ่งมีชีวิตที่ต้องอาศัยการเข้าแทรกแซงของมนุษย์เพื่อการอนุรักษ์ ตัวอย่างเช่น การห้ามการล่า การจำกัดการพัฒนาพื้นที่ หรือการจัดสร้างป่าสงวน
สถานะการอนุรักษ์.
สถานะการอนุรักษ์ของสปีชีส์หนึ่งๆ คือตัวชี้วัดที่แสดงถึงความเป็นไปได้ที่สปีชีส์นั้นๆ จะสูญพันธุ์ ตัวแปรจำนวนมากอย่างจำนวนประชากรที่เหลือ อัตราการเพิ่มหรือลดของประชากรในอนาคต โอกาสความสำเร็จในการผสมพันธุ์ ภัยคุกคาม และอื่นๆ ถูกนำไปใช้เพื่อประเมินถึงสถานะของสปีชีส์นั้นๆ บัญชีแดงของสหภาพเพื่อการอนุรักษ์ธรรมชาติคือบัญชีที่รวมรวมและประเมินสถานะการอนุรักษ์ของสปีชีส์ทั่วโลกที่เป็นที่รู้จักมากที่สุด
มีการประเมินว่ามากกว่าร้อยละ 40 ของสปีชีส์ที่ยังมีอยู่ในโลกมีความเสี่ยงต่อการสูญพันธุ์ในอนาคต 199 ประเทศทั่วโลกได้ลงนามในข้อตกลงที่จะสร้างแผนปฏิบัติการความหลากหลายทางชีวภาพเพื่อปกป้องสปีชีส์ที่ถูกคุกคามและมีความเสี่ยงต่อการสูญพันธุ์
บัญชีแดงของสหภาพเพื่อการอนุรักษ์ธรรมชาติ.
บัญชีแดงของสหภาพเพื่อการอนุรักษ์ธรรมชาติหมายถึงหมวดหมู่ของสิ่งมีชีวิตที่ถูกคุกคามและอาจหมายรวมถึงสิ่งมีชีวิตที่มีความเสี่ยงขั้นวิกฤติด้วย โดยวลี "สิ่งมีชีวิตที่ใกล้การสูญพันธุ์"' อยู่ระหว่าง "สิ่งมีชีวิตที่เกือบอยู่ในข่ายใกล้การสูญพันธุ์" กับ"สิ่งมีชีวิตที่มีความเสี่ยงขั้นวิกฤติต่อการสูญพันธุ์"
สหภาพเพื่อการอนุรักษ์ธรรมชาติจำแนกสิ่งมีชีวิตต่างๆ ดังตัวอย่าง
การเปลี่ยนแปลงของภูมิอากาศ.
ก่อนการเกิดภาวะโลกร้อนอันเนื่องมาจากมนุษย์ สปีชีส์ต่างๆจะได้รับปัจจัยคุกคามจากภายในท้องถิ่นนั้นๆ เช่นการล่าที่มากเกินไป หรือการที่ที่อยู่อาศัยถูกทำลาย แต่หลังจากการปฏิวัติอุตสาหกรรมซึ่งส่งผลให้ภาวะโลกร้อนเกิดเร็วขึ้น เริ่มเกิดผลกระทบต่อความปลอดภัยของสปีชีส์ต่างๆ ไนเจล สตอร์คได้อธิบายไว้ว่าสาเหตุหลักของการที่สิ่งมีชีวิตต่างๆ สูญพันธุ์นั้นคือการเปลี่นแปลงของภูมิอากาศ โดยเฉพาะการเพิ่มขึ้นของอุณหภูมิ ไม่ใช่การตัดไม้ทำลายป่า สตอร์คอ้างว่าการเพิ่มขึ้นของอุณหภูมิทำให้สิ่งมีชีวิตต่างๆ สืบพันธุ์ได้ยากขึ้น
การอนุรักษ์.
การบังคับผสมพันธุ์.
การบังคับผสมพันธุ์คือกระบวนการผสมพันธุ์สปีชีส์ที่หายากหรือถูกคุกคามในสภาวะที่มนุษย์ควบคุมได้ จุดประสงค์หลักของการบังคับนี้คือเพื่อป้องกันสปีชีส์นั้นสูญพันธุ์ โดยทำเพื่อให้จำนวนประชากรมีเสถียรภาพและไม่มีความเสี่ยงในการหายไป 
เทคนิคดังกล่าวถูกใช้และประสบสำเร็จมานานพอสมควรในสปีชีส์มากมาย ทว่าในบางสปีชีส์ โดยเฉพาะกลุ่มที่เคลื่อนที่ไปมาง่ายอย่างนกและปลา มักประสบปัญหาในการบังคับผสม นอกจากนี้หากสปีชีส์นั้นมีประชากรน้อยเกินไป การผสมไปมาอาจทำให้ความหลากหลายทางพันธุกรรมลดลง ซึ่งอาจนำไปสู่การขาดภูมิคุ้มกันต่อโรคได้
แหล่งอ้างอิง.
<templatestyles src="Reflist/styles.css" />
คูวาฮาระ

คูวาฮาระ (; โรมาจิ: "Kuwahara Shokai") เป็นบริษัทผู้ผลิตจักรยานและชิ้นส่วนจักรยาน ก่อตั้งโดยเซ็นทาโระ คูวาฮาระ ในปี ค.ศ. 1918 โดยเริ่มจากการเป็นธุรกิจในครอบครัว เป็นผู้ค้าส่งชิ้นส่วนจักรยานที่เมืองโอซากะ และส่งออกสินค้าไปยังรัสเซีย จีน และเอเชียตะวันออกเฉียงใต้ บริษัทเริ่มทำตลาดจักรยานในสหรัฐอเมริกาในช่วงทศวรรษ 1960 
คูวาฮาระมีชื่อเสียงจากจักรยานบีเอ็มเอ็กซ์ที่บริษัทร่วมพัฒนา ขึ้นในทศวรรษ 1970 มีวางจำหน่ายในอเมริกาเหนือ ยุโรป และออสเตรเลีย และเป็นที่จดจำจากความสำเร็จของภาพยนตร์ "อี.ที. เพื่อนรัก" ของสตีเวน สปีลเบิร์กในปี ค.ศ. 1982 ต่อมาบริษัทได้วางจำหน่ายจักรยานบีเอ็มเอ็กซ์ "รุ่น อี.ที." ที่ผลิตออกมาเป็นพิเศษในปี ค.ศ. 2002 เป็นส่วนหนึ่งของการฉลองครบรอบยี่สิบปีของภาพยนตร์
แบรนด์คูวาฮาระ ได้รับการยอมรับและความนิยมในระดับสากลเมื่อใช้โมเดลบีเอ็มเอ็กซ์ ใน E.T. นอกโลก หลังจากความสำเร็จของภาพยนตร์ คุวาฮาระเริ่มผลิตโมเดล "ET" สีแดงและสีขาวในราคาและคุณภาพสามระดับคูวาฮาระ ออกโมเดล ET อีกครั้งในปี 2002 ซึ่งเป็นส่วนหนึ่งของการครบรอบ 20 ปีของ ET และอีกครั้งในปี 2022 ซึ่งเป็นส่วนหนึ่งของการครบรอบ 40 ปีของภาพยนตร์เรื่องนี้ ในปี 2550 Tom Meighan นักร้องนำวงร็อค Kasabian ได้ซื้อจักรยานมือสองหน้าจอในราคา 10,000 ปอนด์
กีฬายกน้ำหนักในกีฬาแห่งชาติครั้งที่ 41

"ยกน้ำหนัก"ในการแข่งขันกีฬาแห่งชาติ ครั้งที่ 41 เชียงใหม่เกมส์ 
ผลการแข่งขัน.
รุ่นน้ำหนักไม่เกิน 56 กิโลกรัมชาย.
แข่งขันวันที่ 14 ธันวาคม 2555
รุ่นน้ำหนักไม่เกิน 62 กิโลกรัมชาย.
แข่งขันวันที่ 14 ธันวาคม 2555
รุ่นน้ำหนักไม่เกิน 69 กิโลกรัมชาย.
แข่งขันวันที่ 15 ธันวาคม 2555
รุ่นน้ำหนักไม่เกิน 77 กิโลกรัมชาย.
แข่งขันวันที่ 16 ธันวาคม 2555
รุ่นน้ำหนักไม่เกิน 85 กิโลกรัมชาย.
แข่งขันวันที่ 16 ธันวาคม 2555
รุ่นน้ำหนักไม่เกิน 94 กิโลกรัมชาย.
แข่งขันวันที่ 17 ธันวาคม 2555
รุ่นน้ำหนักไม่เกิน 105 กิโลกรัมชาย.
แข่งขันวันที่ 18 ธันวาคม 2555
รุ่นน้ำหนักเกิน 105 กิโลกรัมขึ้นไปชาย.
แข่งขันวันที่ 18 ธันวาคม 2555
รุ่นน้ำหนักไม่เกิน 48 กิโลกรัมหญิง.
แข่งขันวันที่ 14 ธันวาคม 2555
รุ่นน้ำหนักไม่เกิน 53 กิโลกรัมหญิง.
แข่งขันวันที่ 15 ธันวาคม 2555
รุ่นน้ำหนักไม่เกิน 58 กิโลกรัมหญิง.
แข่งขันวันที่ 15 ธันวาคม 2555
รุ่นน้ำหนักไม่เกิน 63 กิโลกรัมหญิง.
แข่งขันวันที่ 16 ธันวาคม 2555
รุ่นน้ำหนักไม่เกิน 69 กิโลกรัมหญิง.
แข่งขันวันที่ 17 ธันวาคม 2555
รุ่นน้ำหนักไม่เกิน 75 กิโลกรัมหญิง.
แข่งขันวันที่ 17 ธันวาคม 2555
รุ่นน้ำหนักเกิน 75 กิโลกรัมขึ้นไปหญิง.
แข่งขันวันที่ 18 ธันวาคม 2555
ตุลลีโอ กัมปัญโญโล

เจนตุลลีโอ กัมปัญโญโล (26 สิงหาคม ค.ศ. 1901 - 3 กุมภาพันธ์ ค.ศ. 1983) เป็นนักจักรยานและนักประดิษฐ์ชาวอิตาลี ผู้ก่อตั้งบริษัทกัมปัญโญโล ผู้ผลิตชิ้นส่วนจักรยานชั้นนำของโลก ซึ่งได้ชื่อว่าเป็นผลิตภัณฑ์ไฮเอนด์สำหรับใช้ในการแข่งขันระดับนานาชาติ เขาเป็นผู้ออกแบบและจดสิทธิบัตรแกนล้อจักรยานแบบปลดเร็ว (quick release skewer) ในปี ค.ศ. 1930 ซึ่งยังคงใช้กันอยู่จนถึงทุกวันนี้
ตุลลีโอเกิดที่เมืองวีเชนซา แคว้นเวเนโต เริ่มเป็นนักแข่งขันจักรยานสมัครเล่นตั้งแต่อายุ 21 ปี และชนะการแข่งขันหลายรายการ โดยในการแข่งขันครั้งหนึ่งเมื่อวันที่ 11 พฤศจิกายน ค.ศ. 1927 เขาเกือบเป็นผู้ชนะเลิศแต่ต้องพ่ายไปเนื่องจากยางล้อแบนบนเส้นทางระหว่างช่องเขาในจังหวัดเบลลูโน และไม่สามารถถอดล้อเพื่อเปลี่ยนยางได้ จากเหตุการณ์นี้ทำให้เขาคิดออกแบบดุมล้อที่สามารถถอดประกอบได้ด้วยมือเปล่า ไม่ต้องใช้เครื่องมือใด ๆ และวางจำหน่ายเป็นสินค้าชิ้นแรกของกัมปัญโญโล ในปี ค.ศ. 1933
ตุลลีโอยังเป็นผู้พัฒนาล้อรถยนต์แมกนีเซียมอัลลอยในปี ค.ศ. 1961 ให้กับผู้ผลิตรถยนต์ชั้นนำของอิตาลี ทั้งอัลฟาโรมีโอ เฟอร์รารี ลัมโบร์กีนี และมาเซราตี
SRAM Corporation

SRAM Corporation (อ่านว่า สแรม) เป็นบริษัทผู้ผลิตชิ้นส่วนจักรยานสัญชาติอเมริกัน ก่อตั้งในปี 1987 ที่เมืองชิคาโก สหรัฐอเมริกา เป็นผู้ผลิตระบบขับเคลื่อนจักรยานรายใหญ่อันดับสอง รองจาก ชิมะโนะ
ชื่อบริษัท SRAM เขียนด้วยตัวอักษรตัวใหญ่ทั้งหมด มาจากชื่อย่อของสามผู้ก่อตั้งบริษัท คือ Scott, Ray และ Sam (คือชื่อหน้าของ Scott King ชื่อกลางของ Stan Ray Day และ อักษรจากชื่อ Sam Harwell Patterson) ทั้งสามคนร่วมกันออกแบบผลิตภัณฑ์ชิ้นแรกของบริษัท เป็นระบบเปลี่ยนเกียร์แบบใช้ข้อมือบิด (Grip Shift หรือ Twist Shift) ที่วางจำหน่ายในปี ค.ศ. 1987 ชื่อบริษัทมักถูกออกเสียงผิดเป็น "เอส-แรม" (มาจากเสียงอ่าน Static Random Access Memory (SRAM) ที่มีตัวย่อเหมือนกัน) หรือ "ชแรม"
ธำรงค์ ไทยมงคล

ธำรงค์ ไทยมงคล (เกิด 24 มิถุนายน พ.ศ. 2494) อดีตรองประธานสภาผู้แทนราษฎร ในสภาผู้แทนราษฎรไทย ชุดที่ 19 และอดีตสมาชิกสภาผู้แทนราษฎรจังหวัดอุบลราชธานี
ประวัติ.
ธำรงค์ ไทยมงคล เกิดเมื่อวันที่ 24 มิถุนายน พ.ศ. 2494 สำเร็จการศึกษาระดับปริญญาตรีสาขานิติศาสตร์ จากมหาวิทยาลัยธรรมศาสตร์ จบเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา และนิติศาสตรมหาบัณฑิต จากมหาวิทยาลัยนิวยอร์ก ประเทศสหรัฐอเมริกา
การทำงาน.
ธำรงค์ ไทยมงคล ประกอบอาชีพทนายความ และได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งในเขตเลือกตั้งที่ 4 จังหวัดอุบลราชธานี แต่แพ้ให้กับนายสุพล ฟองงาม จากพรรคไทยรักไทย
ธำรงค์ ไทยมงคล ได้รับแต่งตั้งเป็นเลขานุการรองประธานสภาผู้แทนราษฎร คนที่ 2 (นายเชาวน์วัศ สุดลาภา) เป็นรองโฆษกประจำสำนักนายกรัฐมนตรี ในรัฐบาลนายชวน หลีกภัย ระหว่างปี พ.ศ. 2535 ถึงปี พ.ศ. 2536 ต่อมาเขาได้รับแต่งตั้งเป็นรองประธานสภาผู้แทนราษฎร ในปี พ.ศ. 2539
ธำรงค์ ไทยมงคล มีบทบาทในการสนับสนุนมหาวิทยาลัยราชภัฏอุบลราชธานี โดยการแปรญัตติงบประมาณในการก่อสร้างของมหาวิทยาลัย ในปี พ.ศ. 2540
โยชิโอะ คาโต

โยชิโอะ คาโต (; โรมาจิ: "Katō Yoshio"; 1 สิงหาคม ค.ศ. 1957 –) เป็นอดีตนักกีฬาฟุตบอลชาวญี่ปุ่น ผู้ซึ่งเล่นให้แก่ทีมชาติญี่ปุ่น รวมถึงเป็นผู้ช่วยผู้ฝึกสอนทีมชาติญี่ปุ่นชุดฟุตบอลโลก 2010 และทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลชลบุรี และฟุตบอลทีมชาติไทย
ครั้งหนึ่ง โยชิโอะ คาโต ยังได้รับเชิญจากคาซูโตะ คูชิดะ ในการรับบทแสดงนำในภาพยนตร์สั้น"ซูเปอร์มาริโอ" ที่ชลบุรีสเตเดียม
ปิยวดี มาลีนนท์

ปิยวดี มาลีนนท์ (เกิด 14 พฤษภาคม พ.ศ. 2521) ชื่อเล่น ตู่ เป็นผู้จัดละคร และนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
ปิยวดี เป็นบุตรคนที่ 4 จากพี่น้อง 7 คนของประชา มาลีนนท์ (อดีตรัฐมนตรีว่าการกระทรวงการท่องเที่ยวและกีฬา รัฐมนตรีช่วยว่าการกระทรวงคมนาคม และรัฐมนตรีช่วยว่าการกระทรวงมหาดไทย ในรัฐบาลทักษิณ ชินวัตร) เป็นหลานสาวของประวิทย์ มาลีนนท์ (กรรมการบริษัท บางกอกเอ็นเตอร์เทนเม้นต์ จำกัด ผู้ได้รับสัมปทานดำเนินกิจการ สถานีวิทยุโทรทัศน์ไทยทีวีสีช่อง 3 และกรรมการบริหาร บริษัท บีอีซีเวิลด์ จำกัด (มหาชน)
จบการศึกษาระดับปริญญาตรีด้านวิทยุและโทรทัศน์ คณะวารสารศาสตร์และสื่อสารมวลชน มหาวิทยาลัยธรรมศาสตร์ ปริญญาโทด้านการเงิน (Finance) มหาวิทยาลัยบอสตัน และได้ประกาศนียบัตรด้านการตลาดจากที่เดียวกัน 
ปัจจุบันเป็นผู้จัดละคร ช่อง 3 และกรรมการ บริษัท เวฟ เอ็นเตอร์เทนเมนท์ จำกัด (มหาชน) ซึ่งเปลี่ยนชื่อจาก บริษัท ซีวีดี เอ็นเตอร์เทนเมนท์ จำกัด (มหาชน) และยังได้รับการแต่งตั้งให้เป็นผู้ช่วยประธานเจ้าหน้าที่ปฏิบัติการกลุ่มของบริษัท บีอีซีเวิลด์ จำกัด (มหาชน) เมื่อเดือนมกราคม พ.ศ. 2567 
ปิยวดี ได้จดทะเบียนสมรสกับ มาวิน ทวีผล นายแบบ พิธีกร นักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 เมื่อวันที่ 12 ธันวาคม พ.ศ. 2564 
มีบุตรสาวด้วยกัน 1 คน ชื่อ น้องเหมียวหมี่ มนต์ลีนา ทวีผล เกิดเมื่อวันที่ 11 พฤษภาคม พ.ศ. 2568
ผลงาน.
ผู้จัดละคร.
<templatestyles src="Col-begin/styles.css"/>
ละครโทรทัศน์.
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ป้อมชยครห์

ป้อมชยครห์ (ราชสถานและ) ตั้งอยู่บริเวณเชิงเขาชีลกาทีลา (เขาแห่งอินทรี) ซึ่งเป็นส่วนหนึ่งของเทือกเขาอะระวัลลี โดยตั้งอยู่สูงเหนือกว่าป้อมอาเมร์ ซึ่งเบื้องล่างนั้นเป็นทะเลสาบเมาตา ซึ่งใกล้กับเมืองอาเมร์ ชานเมืองชัยปุระ ในรัฐราชสถาน ประเทศอินเดีย สร้างโดยมหาราชาสะหวายจัย สิงห์ที่ 2 ในปีค.ศ. 1726 เพื่อใช้สำหรับอารักขาป้อมอาเมร์ และพระราชวังอาเมร์ซึ่งตั้งอยู่ภายในอันเป็นพระราชฐานของพระองค์
ป้อมแห่งนี้มีการออกแบบทางโครงสร้างสถาปัตยกรรมที่คล้ายคลึงกับป้อมอาเมร์ และยังนิยมเรียกกันว่า "ป้อมชัย" (ป้อมแห่งชัยชนะ) ซึ่งกินความยาวรวม ทางด้านทิศเหนือจรดใต้ และกว้างประมาณ ในป้อมแห่งนี้เป็นที่ตั้งของปืนใหญ่ "ชัยวนา" (Jaivana) ซึ่งมีน้ำหนักถึง 50 ตัน ซึ่งได้ทำการหลอมโลหะและผลิตภายในป้อมแห่งนี้ โดยในขณะที่สร้างนั้นถือเป็นปืนใหญ่ที่มีขนาดใหญ่ที่สุดในโลกซึ่งมีล้อสามารถเคลื่อนย้ายได้ ภายในป้อม มีสวนที่ตกแต่งอย่างสวยงาม และหมู่พระตำหนักซึ่งประกอบด้วย "ลักษมีวิลาส" (Laxmi Vilas), "ลลิตมนเทียร" (Lalit Mandir), "วิลาสมนเทียร" (Vilas Mandir) และ "อารามมนเทียร" (Aram Mandir) ซึ่งใช้สำหรับสมาชิกพระราชวงศ์เวลาเสด็จมาประทับที่ป้อมแห่งนี้ นอกจากนี้ยังพบ "ศุภัตนิวาส" (Shubhat Niwas) ซึ่งเป็นโถงสำหรับรวมพล โรงงานผลิตอาวุธ และพิพิธภัณฑ์ ป้อมชยครห์ และป้อมอาเมร์นั้นเชื่อมต่อกันด้วยทางเดินลับใต้ดิน จึงมักถือว่าป้อมทั้งสองนี้เป็นสถานที่เดียวกัน
ก็อดเบลสส์ฟีจี

ก็อดเบลสส์ฟีจี หรือ Meda Dau Doka ขอพระเจ้าทรงคุ้มครองฟีจี เป็นเพลงชาติของฟีจี. เรียบเรียงทำนองโดย ชาลส์ ออสติน ไมล์ ในส่วนของดนตรี ได้ดัดแแปลงมาจากเพลงสวดสรรเสริญที่มีชื่อว่า "Dwelling in Beulah Land" เมื่อ ค.ศ. 1911 ประพันธ์บทร้องโดย ไมเคิลฟรานซิส อเล็กซานเดอร์ เพรสคอร์ต ประกาศใช้อย่างเป็นทางการในพิธีประกาศเอกราช เมื่อ ค.ศ. 1970
ชัยสิงห์ที่ 2

มหาราชา สวาอี ชัยสิงห์ (3 พฤศจิกายน ค.ศ. 1688–21 กันยายน ค.ศ. 1743) เป็นมหาราชาผู้ปกครองอาณาจักรอาเมร์ ซึ่งต่อมาภายหลังย้ายมาอยู่ที่ชัยปุระ พระราชสมภพที่เมืองอาเมร์ นครหลวงแห่งราชวงศ์กาชวาหา (Kachwaha) ขึ้นครองราชย์เมื่อพระชนมายุเพียง 11 พระชันษาเมื่อพระราชบิดา มหาราชาพิศัน สิงห์ (Maharaja Bishan Singh) เสด็จสวรรคตเมื่อวันที่ 31 ธันวาคม ค.ศ. 1699 ต่อมาในปี ค.ศ. 1721 สมเด็จพระจักรพรรดิมูฮัมมัดชาห์ แห่งจักรวรรดิโมกุล ได้สถาปนาเฉลิมพระอิสริยยศของพระองค์ขึ้นเป็น "ซารามะดีราชาหะอีฮินด์" (Saramad-i-Rajaha-i-Hind) และต่อมาในปี ค.ศ. 1723 ได้รับการสถาปนาขึ้นเป็น "มหาราชา สวาอี" (Maharaja Sawai) คำว่า "สวาอี" หมายถึง "ผู้ที่ยิ่งใหญ่กว่ากษัตริย์อื่นหนึ่งเศษหนึ่งส่วนสี่เท่า" ซึ่งคำนำหน้าพระปรมาภิไธยนี้ได้ใช้นำหน้าพระนามของมหาราชาพระองค์ต่อมา พระองค์ทรงเป็นกษัตริย์ที่มีความสนใจในคณิตศาสตร์ ดาราศาสตร์ และสถาปัตยกรรม
ฟาเรนไฮต์ (วงดนตรีไต้หวัน)

ฟาเรนไฮต์ (พักฟ้าซื้อ: Fui Lûn-hói) เป็นบอยแบนด์ชาวไต้หวันที่ประกอบด้วยสมาชิก เฉิน อี้หรู, หวัง ตงเฉิง, อู๋ จุน และ เหยียน หย่าหลุน พวกเขาก่อตั้งขึ้นในปี ค.ศ. 2005 โดย Comic International Productions และ HIM International Music และ จีเอ็มเอ็ม แกรมมี่ในประเทศไทย เพลงของพวกเขาจัดจำหน่ายโดย WOW Music ในฮ่องกง และโดยโพนี่แคนยอนในประเทศญี่ปุ่น ฟาเรนไฮต์มีเกี่ยวข้องกับรุ่นพี่ร่วมค่ายวง S.H.E ซึ่งอยู่ภายใต้สังกัด HIM International Music เช่นกัน
ประวัติ.
“ฟาเรนไฮต์” หรือชื่อจีนว่า “เฟยหลุนไห่” บอยแบนด์ที่มาแรงที่สุดของไต้หวันและกำลังฮ็อตที่สุดในอเชียประกอบด้วย 4 หนุ่มหล่อ “อู๋จุน”, “วังตงเฉิง (Jiro)”, “เฉินอี้หยู (Kalvin)” และ “เหยียนหย่าหลุน (Aron)” พวกเขาเดินตามรอยบอยแบด์รุ่นพี่อย่าง F4 โดยเริ่มเปิดตัวด้วยการแสดงละคร ประเดิมคนแรกด้วยหนุ่มหน้าทะเล้น “Jiro” ทีรบบทพระรองในเรื่อง “It started with a kiss” จากนั้น “Jiro” “Kalvin” และ “Aron” ก็ได้แสดงร่วมกันในเรื่อง “KO One” ส่วนสมาชิกคนสุดท้าย “อู๋จุน” ก็ได้เป็นนักแสดงรับเชิญด้วย ก่อนที่จะได้รับบทพระเอกในเรื่อง “Tokyo Juliet” ซึ่งประสบความสำเร็จเป็นอย่างมาก จากนั้นกลางปี 2006 พวกเขาจึงได้รวมตัวกันเป็นบอยแบนด์ในนาม “ฟาเรนไฮต์” และในเวลาไม่ถึงปี “ฟาเรนไฮต์” ก็ได้ขึ้นแท่นเป็นท๊อปบอยแบนด์ของไต้หวัน พวกเขาได้ขึ้นปกนิตยสารต่าง ๆ ทั่วเอเชียกว่า 30 เล่ม จนได้รับการขนานนามว่าเป็นบอยแบนด์จากไต้หวันที่ประสบความสำเร็จสูงสุดหลังจาก F4 เมื่อหลายปีก่อน
แม่น้ำชินาโนะ

แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อะโดบี อาฟเตอร์เอฟเฟกต์

อะโดบี อาฟเตอร์เอฟเฟกต์  เป็นโปรแกรมประยุกต์เกี่ยวกับการสร้างกราฟิกเคลื่อนไหว ,ภาพเอฟเฟ็ก และคอมโพสิตในระบบดิจิทัล ผลิตโดยบริษัทอะโดบีซิสเต็มส์ ที่ใช้ในกระบวนการผลิตเบื้องหลังของการสร้างภาพยนตร์ และรายการโทรทัศน์ การใช้งานหลักคือการก่อกำเนิดแอนิเมชันแบบ 2 มิติ และ2.5 มิติ ,องค์ประกอบภาพเอฟเฟ็ก และการตกแต่ง (การปรับภาพ , การแก้ไขสี และอื่นๆ)
=ประวัติความเป็นมา=
After Effects เดิมสร้างโดย David Herbstman, David Simons, Daniel Wilk, David M. Cotter และ Russell Belfer ที่Company of Science and Artใน พรอวิเดน ซ์โรดไอส์แลนด์ ซอฟต์แวร์สองเวอร์ชันแรก 1.0 (มกราคม 2536) และ 1.1 ได้รับการเผยแพร่โดยบริษัทที่นั่น CoSA ซึ่งมี CEO คือ William J. O'Farrell CoSA พร้อม After Effects ถูกซื้อกิจการโดยAldus Corporationในเดือนกรกฎาคม พ.ศ. 2536 ซึ่ง Adobe เข้าซื้อกิจการในปี พ.ศ. 2537 Adobe ได้ซื้อPageMakerเช่นกัน After Effects รุ่นใหม่แรกของ Adobe คือเวอร์ชัน 3.0
อะโดบี ชอกเวฟ

อะโดบี ชอกเวฟ  เป็นโปรแกรมประยุกต์สื่อประสมที่ใช้ในการแทรกแอนิเมชัน และปฏิสัมพันธ์ไปยังหน้าเว็บ ช่วยให้โปรแกรมประยุกต์อะโดบี ไดเรกเตอร์ เผยแพร่บนอินเทอร์เน็ตและเข้าชมได้ในเว็บเบราว์เซอร์บนคอมพิวเตอร์เครื่องใดที่มีคลื่นกระแทกติดตั้งปลั๊กอิน ผลิตครั้งแรกโดยบริษัทแมโครมีเดีย และวางจำหน่ายในปี ค.ศ. 1995 และต่อมาก็ได้ซื้อกิจการ โดยอะโดบีซิสเต็มส์ ใน ค.ศ. 2005
ชาญชัย ไทรัฐ

ชาญชัย ไทรัฐ นักมวยสากลชาวไทย สถิติการชก 5 ครั้ง ชนะ 1 (น็อค 1) เสมอ 1 แพ้ 3 
ประวัติ.
สถิติการชกมวยสากลอาชีพของชาญชัยที่บันทึกไว้ใน Boxrec.com เริ่มขึ้นชกครั้งแรกเมื่อ 9 มกราคม พ.ศ. 2509 แพ้น็อคสเลมาลย์ อิทธิอนุชิต ยก 5 จากนั้น เดินทางไปชกที่ฟิลิปปินส์ถึง 4 ครั้งในปีเดียวกัน เริ่มจากเสมอกับ เจสเซ เดล วัลเลเมื่อ 16 กุมภาพันธ์ ต่อมาในเดือนมีนาคม เป็นฝ่ายชนะน็อค ลาร์รี่ ฟลาวิโน ยก 8 และในวันที่ 16 กันยายน ขึ้นชกกับเดล วัลเลอีกครั้ง ซึ่งผลปรากฏว่าชาญชัยเป็นฝ่ายแพ้คะแนนโดยเทคนิคไป และในวันที่ 17 ธันวาคม พ.ศ. 2509 ชาญชัยก็ได้ขึ้นชิงแชมป์ OPBF รุ่นไลท์เวทที่ฟิลิปปินส์ แต่เป็นฝ่ายแพ้คะแนน เปโดร อดิควิว จูเนียร์ไป จากนั้น ชาญชัยก็ไม่ได้ขึ้นชกมวยสากลอาชีพอีก
ศิริน้อย ลูกพระกฤษณ์

ศิริน้อย ลูกพระกฤษณ์ นักมวยสากลชาวไทย สถิติการชก 4 ครั้ง แพ้ 4
ประวัติ.
ศิริน้อยเคยชกมวยไทยมาก่อนที่จะชกมวยสากลอาชีพ แต่สถิติการชกของศิริน้อยที่มีบันทึกใน Boxrec.com มีเพียง 4 ครั้ง เริ่มจากชิงแชมป์ OPBF ที่ว่างในรุ่นซูเปอร์แบนตัมเวทเมื่อ 25 สิงหาคม พ.ศ. 2503 แพ้น็อค ฮารุโอะ ซากาโมโต ยก 8 จากนั้น อีก 3 ปีต่อมา ได้ชิงแชมป์ OPBF รุ่นเฟเธอร์เวทเมื่อ 30 ตุลาคม พ.ศ. 2506 แพ้น็อค มิตสุโนริ เซกิ ยก 3 ไม่ได้แชมป์ทั้งสองครั้ง จากนั้นในเดือนธันวาคม พ.ศ. 2506 ศิริน้อยไปชกมวยสากลที่ญี่ปุ่น แพ้น็อค มันโซ กิกูชิ ยก 6 จากนั้นอีกสามปีต่อมา จึงขึ้นชกกับสเลมาลย์ อิทธิอนุชิต เมื่อ 2 กุมภาพันธ์ พ.ศ. 2509 ซึ่งศิริน้อยเป็นฝ่ายแพ้น็อคในยกที่ 3 จากนั้นก็ไม่ได้ชกมวยสากลอีกเลย
เยสเซอร์เดส์

เยสเซอร์เดย์ (Yes'sir Days) เป็นกลุ่มศิลปินไทย สังกัดจีนี่ เรคคอร์ด ในเครือแกรมมี่ มีสมาชิกทั้งหมด 4 คน ประกอบด้วย อัทธ์ - อังค์กูณฑ์ (ร้องนำ), อาร์ท - วสุรัตน์ (กลอง), ตูน - พชรัชต์ (เบส) และบอม - ณัฐธีร์ (กีตาร์)
ผลงานเพลงรวมศิลปิน.
อัทธ์
ผลงานละครโทรทัศน์.
อัทธ์
ผลงานละครชุด.
อัทธ์
โฆเซบา อิตัวร์เต

โฆเซ ฟรันซิโก "โฆเซบา" อิตัวร์เต โกเอนากา (26 กันยายน ค.ศ. 1970 —) เป็นอดีตนักฟุตบอลชาวสเปน ในฐานะผู้ฝึกสอนผู้รักษาประตู เขาเริ่มทำหน้าที่ใน ค.ศ. 2004 ให้แก่เซเดโรกวยตัส และใน ค.ศ. 2005 เขาก็ได้ย้ายไปยังอูเด อัลเมริอา ที่ซึ่งเขาได้ทำหน้าที่เป็นระยะเวลาหกปี และต่อมา เขาได้ทำหน้าที่ดังกล่าวร่วมกับสโมสรฟุตบอลเอสซีจี เมืองทอง ยูไนเต็ด ตั้งแต่เดือนตุลาคม ค.ศ. 2013
ประวัติ.
อิตัวร์เตเกิดที่ลาซาร์เต-โอเรีย จังหวัดกิปุซโกอา เล่นฟุตบอลระดับเยาวชนร่วมกับสโมสรเรอัลโซซิเอดัด ใน 16 ปีต่อมาเขาได้ลงเล่นชุดใหญ่ในดิวิชันสองสิบเกมร่วมกับสโมสรฟุตบอลเอร์กูเลสและอูเด อัลเมริอา และหนึ่งครั้งให้แก่อีโมร์ตัล เด.เซ.ในลีกระดับสองของโปรตุเกส
อิตัวร์เตเริ่มทำหน้าที่เป็นผู้ฝึกสอนผู้รักษาประตูให้แก่สโมสรสุดท้ายที่เขาลงเล่นคือเซเด โรเกตัส ใน ค.ศ. 2005 เขาได้ร่วมทำหน้าที่เดียวกันนี้กับอัลเมริอาและอยู่ในแคว้นอันดาลูซิอาเช่นเดียวกัน ในช่วงที่เขาใช้เวลาร่วมกับกองหนุนอยู่หลายฤดูกาล ในเดือนตุลาคม ค.ศ. 2013 เขาได้ย้ายออกไปยังต่างแดน โดยได้เซ็นสัญญากับสโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก
สมเด็จพระราชินีนาถชาร์ล็อตแห่งไซปรัส

ชาร์ล็อตแห่งไซปรัส  หรือ คาร์ลอตตาแห่งไซปรัส (28 มิถุนายน ค.ศ. 1444 – 16 กรกฎาคม ค.ศ. 1487) เป็นสมเด็จพระราชินีนาถแห่งไซปรัส พระราชธิดาพระองค์ใหญ่และพระองค์เดียวที่ทรงพระชนม์ของพระเจ้าฌ็องที่ 2 ประสูติแต่เอเลนี ปาเลียวโลยีนา 
หลังการสวรรคตของพระราชชนกพระองค์ขึ้นเสวยราชสมบัติเมื่อพระชนมายุ 14 พรรษา หลังเสวยราชย์ไม่นาน พระองค์ถูกฌักพระราชบุตรนอกสมรส พระเชษฐาต่างพระชนนีชิงราชบัลลังก์จากการช่วยเหลือของพวกอียิปต์ ฌักทรงขับไล่อดีตสมเด็จพระราชินีนาถชาร์ล็อตออกจากเกาะไซปรัสใน ค.ศ. 1463 เพื่อครองราชย์แทน อดีตสมเด็จพระราชินีนาถชาร์ล็อตมีความปรารถนาที่จะกลับขึ้นสู่ราชบัลลังก์ โดยการสร้างกองทัพเพื่อชิงบัลลังก์แต่ไม่ประสบผลสำเร็จ กระทั่งพระองค์สวรรคตเมื่อวันที่ 16 กรกฎาคม ค.ศ. 1487 ณ กรุงโรม รัฐสันตะปาปา
ป้อมนาหรครห์

ป้อมนาหรครห์ (ราชสถานและ) เป็นป้อมปราการที่ตั้งอยู่บริเวณเชิงเขาของเทือกเขาอะระวัลลี โดยตั้งอยู่สูงตระหง่านเหนือนครชัยปุระ ในรัฐราชสถาน ประเทศอินเดีย 
เมื่อร่วมกันกับป้อมอาเมร์และป้อมชยครห์แล้ว ทั้งสามปราการนี้เคยเป็นเสาหลักในการป้องกันการรุกรานจากข้าศึกต่าง ๆ ต่อชัยปุระ โดยแรกป้อมปราการแห่งนี้มีชื่อว่า "สุทรรศนครห์" (Sudarshangarh) แต่ในภายหลังได้กลายมาเป็น "นาหรครห์" ซึ่งหมายความว่า "ถ้ำเสือ" โดยเชื่อกันว่าที่มาของคำว่า "นาหระ" นั้นมาจาก นาหระ สิงห์ โภมิยา (Nahar Singh Bhomia) ซึ่งวิญญาณนั้นได้หลอกหลอนในระหว่างก่อสร้างและเป็นอุปสรรคสำคัญในการก่อสร้างป้อมแห่งนี้ จึงได้มีการสร้างศาลภายในบริเวณวัดเพื่อเป็นที่สถิตวิญญาณภายในป้อมแห่งนี้ ซึ่งเป็นที่มาของชื่อป้อมนาหรครห์
ประวัติ.
สร้างในปีค.ศ. 1734 โดยมหาราชาสไว ชัย สิงห์ที่ 2 กษัตริย์ผู้ก่อตั้งนครชัยปุระ ซึ่งเป็นเมืองที่ป้อมตั้งตระหง่านอยู่บนบริเวณยอดหน้าผาด้านบนของตัวเมือง โดยมีการสร้างกำแพงเมืองขนาดใหญ่และมีความยาวครอบคลุมไปถึงเขาลูกใกล้เคียง รวมเป็นป้อมปราการขนาดใหญ่เมื่อเชื่อมกับป้อมชยครห์ ซึ่งตั้งอยู่เหนือเมืองหลวงเก่าที่อาเมร์ ถึงแม้ว่าป้อมปราการแห่งนี้จะไม่ได้ถูกรุกรานโดยศัตรูตลอดประวัติศาสตร์อันยาวนาน แต่ยังมีเหตุการณ์สำคัญ ๆ อาทิเช่น การทำสนธิสัญญาสงบศึกกับจักรวรรดิมราฐาเพื่อยุติสงครามในศตวรรษที่ 18 และในเหตุการณ์กบฏอินเดีย ค.ศ. 1857 ชาวยุโรปที่อยู่อาศัยในแถบนี้รวมทั้งชาวอังกฤษได้ถูกเชิญขึ้นไปลี้ภัยบนป้อมแห่งนี้โดยกษัตริย์แห่งชัยปุระ มหาราชาสะหวาย ราม สิงห์ เพื่อเป็นการป้องกันเพื่อไม่ให้เกิดเหตุร้ายแรง 
ต่อมาในปี ค.ศ. 1868 ซึ่งตรงกับรัชสมัยของมหาราชา สะหวาย ราม สิงห์ ได้มีการขยายต่อเติมป้อมปราการแห่งนี้ให้กว้างขวางขึ้นอีก และในปี ค.ศ. 1883–ค.ศ. 1892 ได้มีการสร้างพระตำหนักหลายแห่งภายในป้อม โดยพระบัญชาของมหาราชา สะหวาย มัดโฮ สิงห์ โดยมีมูลค่าการก่อสร้างเกือบ 350,000 รูปี โดยเฉพาะพระตำหนักมธเวนทรภวัน (Madhavendra Bhawan) ซึ่งสร้างโดยมหาราชา สไว มัทโห สิงห์ ประกอบไปด้วยส่วนของพระมเหสีและพระสนม และส่วนสำหรับประทับเป็นการส่วนพระองค์ โดยแต่ละห้องจะเชื่อมต่อกันโดยทางเดินกลางซึ่งตกแต่งด้วยงานเขียนภาพปูนเปียก (fresco) นอกจากจุดประสงค์เพื่อป้องกันการรุกรานแล้ว ป้อมนหาการห์ยังเป็นสถานที่ประทับยามที่มหาราชาเสด็จออกล่าสัตว์อีกด้วย
จนกระทั่งเดือนเมษายน ค.ศ. 1944 รัฐบาลแห่งรัฐราชสถานได้ใช้ป้อมแห่งนี้เป็นสถานที่บอกเวลาที่คำนวณได้จากสัมราฏยันตระ (Samrat Yantra) ซึ่งตั้งอยู่ในชันตระมันตระ และจะมีการยิงปืนใหญ่จากป้อมแห่งนี้เป็นอาณัติสัญญาณอีกด้วย
ท่าอากาศยานนานาชาติอินทิรา คานธี

ท่าอากาศยานนานาชาติอินทิรา คานธี (IATA: DEL, ICAO: VIDP) เป็นสนามบินหลักของเขตเมืองหลวงของเดลี ประเทศอินเดีย ตั้งอยู่ที่ปาลาม ห่างจากตัวเมืองนิวเดลีทางทิศตะวันตกเฉียงใต้เป็นระยะทาง ตั้งชื่อตามนางอินทิรา คานธี อดีตนายกรัฐมนตรีของอินเดีย ในปัจจุบันเป็นสนามบินหลัก และมีผู้โดยสารมากที่สุดของอินเดีย 
หลังจากการเปิดใช้อาคารผู้โดยสารแห่งใหม่ หรือ อาคาร 3 ท่าอากาศยานแห่งนี้จึงได้กลายเป็นสนามบินที่ใหญ่ที่สุดในเอเชียใต้ และเป็นศูนย์กลางการบินที่สำคัญที่สุดแห่งหนึ่งในภูมิภาค พร้อมศักยภาพในการขนส่งผู้โดยสารกว่า 46 ล้านคนต่อปี และมีเป้าหมายที่ 100 ล้านคนต่อปีภายในปีค.ศ. 2030 โดยเมื่อรวมกับท่าอากาศยานนานาชาติฉัตรปติ ศิวาชีที่มุมไบ จะสามารถขนส่งผู้โดยสารมากกว่าครึ่งหนึ่งของภูมิภาคเอเชียใต้ โดยมีบริษัท เดลี อินเตอร์แนชันนัล แอร์พอร์ต ไพรเวท จำกัด (Delhi International Airport Private Limited (DIAL)) เป็นผู้ดำเนินการ ซึ่งมีเป้าหมายและความมุ่งมั่นที่จะทำให้ท่าอากาศยานแห่งนี้เป็นฐานการบินนานาชาติ 
ในปีค.ศ. 2011 - ค.ศ. 2012 ท่าอากาศยานอินทิรา คานธี ได้รองรับผู้โดยสารเป็นจำนวนรวมทั้งสิ้น 35.88 ล้านคน และโครงการต่อเติมในอนาคตจะเพิ่มขีดศักยภาพให้สามารถรับได้ถึง 100 ล้านคนต่อปีในปีค.ศ. 2030 โดยมีอาคารผู้โดยสาร 3 ที่สามารถรองรับผู้โดยสารเพิ่มมากขึ้นถึง 34 ล้านคนต่อปีตั้งแต่การเปิดกีฬาคอมมอนเวลท์ (Commonwealth Game) ในปีค.ศ. 2010 ซึ่งอาคารผู้โดยสาร 3 นี้เคยได้ถูกบันทึกเป็นอาคารผู้โดยสารที่ใหญ่ที่สุดเป็นอันดับที่ 8 ของโลก ในเดือนกันยายน ค.ศ. 2008 ได้มีการเฉลิมฉลองการเปิดทางขึ้นลงของเครื่องบินที่มีความยาวถึง 4.43 กิโลเมตร ต่อมาในปีค.ศ. 2010 ได้รับรางวัลท่าอากาศยานที่ดีที่สุดในโลกอันดับที่ 4 ประเภทผู้โดยสาร 15-25 ล้านคน และรางวัล "Best Improved Airport" ในภูมิภาคเอเชียแปซิฟิก โดย Airport Council International และในปีค.ศ. 2011 ได้รับรางวัลท่าอากาศยานที่ดีที่สุดในโลกอันดับที่ 2 ประเภทผู้โดยสาร 25-40 ล้านคน และในปีค.ศ. 2011 ได้รับการบันทึกเป็นอันดับที่ 27 ของท่าอากาศยานที่มีความหนาแน่นสูงสุดในกรณีจำนวนผู้โดยสาร ด้วยจำนวนผู้โดยสารทั้งสิ้น 34,729,467 คน โดยถือว่าเป็นการเติบโตถึงร้อยละ 17.8 จากปีที่ผ่านมา
ฮิเดกิ โมริ

"บทความนี้หมายถึง ฮิเดกิ โมริ ที่เป็นนักดนตรี หากหมายถึงนักวาดการ์ตูน ดูที่: ฮิเดกิ โมริ"
ฮิเดกิ โมริ (; โรมาจิ: "Mori Hideki") นักดนตรีและนักแต่งเพลงชาวญี่ปุ่นที่อาศัยอยู่ในประเทศไทย โมริเกิดเมื่อปี ค.ศ. 1962 ที่จังหวัดไอชิ ประเทศญี่ปุ่น จบการศึกษาจาก เรคคอร์ดดิ้ง สคูล เมื่อปี ค.ศ. 1983 และศึกษาการเรียบเรียงดนตรีในกรุงโตเกียว 
ฮิเดกิ โมริ ได้พบกับวงคาราวานครั้งแรกเมื่อทางวงไปได้ทัวร์คอนเสิร์ตที่ประเทศญี่ปุ่น สุรชัย จันทิมาธร (หงา คาราวาน) จึงได้ชักชวนมาอาศัยอยู่ในประเทศไทยในปี ค.ศ. 1988 โดยโมริในเริ่มแรกทำหน้าที่เป็นนักดนตรีสมทบของวงคาราวานในตำแหน่ง คีย์บอร์ด, เบส และซาวด์เอ็นจิเนียร์ หลังจากนั้นได้เปิดห้องบันทึกเสียงภายในบ้านพักของตนเองที่อำเภอบางบัวทอง จังหวัดนนทบุรี ในชื่อ "ฮิเดกิ โมริ สตูดิโอ" เมื่อปี ค.ศ. 1999 และเป็นโปรดิวเซอร์ให้กับศิลปินเพลงเพื่อชีวิตหลายคนและหลายวง เช่น คาราวาน, มงคล อุทก, อารักษ์ อาภากาศ, มาลีฮวนน่า, ฌามา, ประทีป ขจัดพาล, คีตาญชลี เป็นต้น
ฮิเดกิ โมริ ได้เป็นผู้แต่งเพลงและทำนองประกอบละครโทรทัศน์เรื่อง "บุญผ่อง" ทางไทยพีบีเอส เมื่อปี ค.ศ. 2013 โดยได้แต่งเป็นภาษาญี่ปุ่น 2 เพลง คือ "ฮานาซาการิ" (ดอกไม้บาน) และ "สายลม"
มิลาน เดวิช

มิลาน เดวิช  เกิดวันที่ 30 พฤษภาคม ค.ศ. 1974 ที่อินดียา เป็นอดีตผู้รักษาประตูฟุตบอลชาวเซอร์เบีย เขาลงเล่นครั้งสุดท้ายในซูเปอร์ลีกาเซอร์เบียให้แก่สโมสรฟุตบอลอินดียา และเคยทำหน้าที่เป็นผู้ฝึกสอนการรักษาประตูให้แก่สโมสรฟุตบอลเอสซีจี เมืองทอง ยูไนเต็ด และมีส่วนช่วยพัฒนาฝีมือผู้รักษาประตูมือหนึ่งของทีมชาติไทยอย่างกวิน ธรรมสัจจานันท์ เป็นอย่างมาก ก่อนที่จะย้ายไปอยู่ร่วมกับสโมสรฟุตบอลชัยนาทโดยทำการฝึกสอนให้แก่กฤษกร เกิดผล และเฉลิมเกียรติ สมบัติปัน ก่อนจะย้ายมาทำหน้าที่ให้กับสโมสรฟุตบอลชลบุรี ได้ทำงานร่วมงานและมีส่วนช่วยพัฒนาฝีมือผู้รักษาประตู สินทวีชัย หทัยรัตนกุล และทำการปั้นผู้รักษาประตูดาวรุ่งอย่างชาคร พิลาคลัง ขึ้นมาเล่นชุดใหญ่ของชลบุรี เอฟซี ปัจจุบันได้ย้ายมาฝึกสอนผู้รักษาประตูให้กับผู้รักษาประตูของ สโมสรฟุตบอลการท่าเรือ
การวิเคราะห์แบบแท่งเทียนญี่ปุ่น

เทคนิคการวิเคราะห์แบบแท่งเทียนญี่ปุ่น เป็นวิธีการวิเคราะห์ทางเทคนิควิธีหนึ่ง ซึ่งมีต้นกำเนิดมาจากประเทศญี่ปุ่น โดยมีประวัติย้อนหลังยาวนานมากกว่า 200 ปี "นาย มุเนฮิสะ ฮอมมะ" เป็นผู้พัฒนาคิดค้นแผนภูมิจากการศึกษาวิเคราะห์จิตวิทยาของคนในการซื้อขาย และกำหนดราคาข้าว "ฮอมมะ"ได้เขียนไว้ในหนังสือ 2 เล่ม ชื่อ ซากาตะ เฮนโซ "" และ โซบะ ซาไออิ โน เดน ซึ่ง "มร.สตีฟ นิสออน" ได้นำไปแพร่หลายอย่างมากทางประเทศตะวันตก เมื่อประมาณเวลา 10 ปีผ่านไป ราวปี พ.ศ. 2525 กลุ่มประเทศตะวันตกทั้งหลายได้เห็นความมีประสิทธิภาพ กระทั่งเกิดความเชื่อมั่น จึงได้นำไปใช้วิเคราะห์ตลาดหุ้น ตลาดซื้อขายล่วงหน้า และตลาดออปชั่น เครื่องมือตัวนี้ได้มีบุคคลนำเข้ามาวิเคราะห์หุ้นในตลาดหุ้นไทย เมื่อ พ.ศ. 2530
รูปแบบการวิเคราะห์แบบแท่งเทียนญี่ปุ่น เป็นรูปแบบที่ประกอบขึ้นจากราคาเปิด ราคาปิด ราคาต่ำสุด และราคาสูงสุด และวิธีการวิเคราะห์หรือความหมายที่ได้จะง่ายและชัดเจน แผนภูมิแบบแท่งเทียนนี้ มีอยู่มากกว่า 50 แบบ ด้วยรูปแบบที่บอกถึงการเปลี่ยนทิศทางใหม่ ที่มีความหมาย
<templatestyles src="Reflist/styles.css" />
เมื่อยขาว

เมื่อยขาว หรือมะม่วย ชื่อวิทยาศาสตร์: "Gnetum montanum" Markgr. ชื่ออื่น ๆ คือ เมื่อย (ตราด) ม่วย (เชียงราย อุบลราชธานี) มะม่วย (เชียงใหม่) แฮนม่วย (เลย) เป็นพืชเมล็ดเปลือยในสกุลมะเมื่อย เป็นไม้พุ่มรอเลื้อย ไม้เนื้อแข็ง กิ่งเป็นข้อต่อกันและข้อบวมพอง เปลือกเถาเรียบ สีน้ำตาลปนเทา มีฤทธิ์เป็นพืชสมุนไพร ใช้ เถา รสขื่นเฝื่อน แก้เมื่อย ทำให้เส้นเอ็นหย่อน ทำให้แข็งแรง ทางภาคอีสานใช้ ลำต้น ลำต้นผสมกับลำต้นเถาเอ็นอ่อน ต้มน้ำดื่มแก้ปวดเมื่อย เปลือกต้น ต้มน้ำดื่ม แก้บวมพอง ลำต้นนำมาต้มน้ำดื่ม ช่วยในการอยู่ไฟ
ตีโบ กูร์ตัว

ตีโบ นีกอลา มาร์ก กูร์ตัว (เกิด 11 พฤษภาคม ค.ศ. 1992) เป็นนักฟุตบอลชาวเบลเยียม ปัจจุบันลงเล่นในตำแหน่งผู้รักษาประตู ให้กับเรอัลมาดริด สโมสรในลาลิกา และทีมชาติเบลเยียม เขาได้รับการยกย่องให้เป็นหนึ่งในผู้รักษาประตูที่ดีที่สุดในโลก
กูร์ตัวได้รับการพัฒนาจากระบบฟุตบอลเยาวชนของแค็งก์ เขามีบทบาทสำคัญกับทีมตั้งแต่อายุ 18 ปี ช่วยให้ทีมขนะเลิศเบลเจียนโปรลีก ในฤดูกาล 2010–11 เขาย้ายร่วมทีมเชลซีในเดือนกรกฎาคม ค.ศ. 2011 โดยมีรายงานค่าตัว 8 ล้านยูโร และถูกยืมตัวไปอัตเลติโกมาดริดโดยทันที เขาได้รับการพัฒนาขึ้นเป็นผู้รักษาประตูตัวเลือกแรกของทีม แทนที่ของดาบิด เด เฆอา ที่ย้ายออกจากทีม ช่วยให้ทีมชนะเลิศยูฟ่ายูโรปาลีกในปี ค.ศ. 2012 โกปาเดลเรย์ ในปี ค.ศ. 2013 และลาลิกา ในปี ค.ศ. 2014 นอกจากนี้เขายังชนะรางวัลริการ์โดซาโมรา ซึ่งจะให้กับผู้รักษาประตูที่มีค่าเฉลี่ยเสียประตูน้อยที่สุดในลาลิกา ในสองฤดูกาลหลังกับอัตเลติโก กูร์ตัวกลับสู่เชลซีในเดือนกรกฎาคม ค.ศ. 2014 ในฤดูกาลแรกของเขาช่วยให้ทีมชนะเลิศอีเอฟแอลคัพ และพรีเมียร์ลีก ในฤดูกาล 2016–17 เขาชนะเลิศถุงมือทองคำพรีเมียร์ลีกเมื่อเชลซีได้แชมป์ลีกอีกครั้ง ในปี ค.ศ. 2018 กูร์ตัวเซ็นสัญญากับเรอัลมาดริดด้วยค่าตัว 35 ล้านปอนด์ กลายเป็นผู้รักษาประตูที่แพงที่สุดของลาลิกา แซงหน้าสถิติที่ยาน ออบลาก ตั้งไว้ เขาช่วยให้ทีมขนะเลิศลาลิกาในปี ค.ศ. 2020 และ 2022 พร้อมกับได้รับรางวัลซาโมราทั้งสองฤดูกาล นอกจากนี้เขายังช่วยให้เรอัลมาดริดชนะเลิศยูฟ่าแชมเปียนส์ลีกสมัยที่ 14
กูร์ตัวลงเล่นให้ทีมชาติชุดใหญ่ในเดือนตุลาคม ค.ศ. 2011 และกลายเป็นผู้รักษาประตูที่อายุน้อยที่สุดที่เล่นให้ทีมชาติเบลเยียมชุดใหญ่ เขาได้ติดทีมชาติมาแล้วกว่าเก้าสิบนัดและได้ลงเล่นในฟุตบอลโลก 2014 ฟุตบอลชิงแชมป์แห่งชาติยุโรป 2016, ฟุตบอลโลก 2018 และ ฟุตบอลชิงแชมป์แห่งชาติยุโรป 2020 เขาได้รับรางวัลถุงมือทองคำ ในฟุตบอลโลก 2018 ที่ประเทศรัสเซีย ในฐานะผู้รักษาประตูที่ดีที่สุดของการแข่งขันช่วยให้เบลเยียมจบในอันดับที่สาม
ทิศทาง

ทิศทาง เป็นข้อมูลที่ว่าด้วยตำแหน่งของความสัมพันธ์ระหว่างจุดหนึ่งกับอีกจุดหนึ่งโดยไม่คำนึงถึงระยะห่าง โดยอาจเป็นทิศทางสัมพัทธ์ (relative direction) ซึ่งแสดงความสัมพันธ์ของบางสิ่งบางอย่างแล้วแต่จะอ้างถึง เช่น บอกว่า "ในวงดุริยางค์ ไวโอลินมักอยู่เบื้องซ้ายของวาทยากร" หรืออาจเป็นทิศทางสัมบูรณ์ (absolute direction) ซึ่งแสดงความสัมพันธ์ของบางสิ่งบางอย่างที่ได้ทราบขอบเขตการอ้างถึงอยู่แล้ว เช่น บอกว่า "นครนิวยอร์กอยู่ทางตะวันตกของเมืองมาดริด"
ทิศทางมักบ่งบอกได้โดยมือชี้หรือลูกศรชี้ เช่น ลูกศรแนวนอนซึ่งใช้แสดงทิศทางของที่ราบ เป็นต้นว่า ป้ายถนน มักใช้หัวลูกศรบ่งบอกทิศทางเบื้องหน้า ส่วนในทางคณิตศาสตร์นั้นอาจใช้[เวกเตอร์หนึ่งหน่วย|เวกเตอร์หน่วย] เป็นการเฉพาะเจาะจง
สกอตต์ ซินแคลร์

สกอตต์ แอนดรูว์ ซินแคลร์  เกิดเมื่อวันที่ 25 มีนาคม พ.ศ. 2532 เป็นนักฟุตบอลชาวอังกฤษ ปัจจุบันลงเล่นให้กับเพรสตันนอร์ทเอนด์ในแชมเปียนชิป โดยเขาเล่นในตำแหน่งปีก และเคยติดทีมชาติอังกฤษชุดเยาวชนอายุไม่เกิน 21 ปี และทีมชาติบริเตนใหญ่
ฤดูพายุไต้ฝุ่นแปซิฟิก พ.ศ. 2510

ฤดูพายุไต้ฝุ่นแปซิฟิก พ.ศ. 2510 (ค.ศ. 1967) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2510
พายุหมุนเขตร้อนในแอ่งแปซิฟิกนี้ ศูนย์ร่วมการเตือนภัยไต้ฝุ่นของสหรัฐอเมริกาได้กำหนดหมายเลขและเติมตัวอักษร "W" ข้างหน้า
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตนเองเมื่อมีพายุก่อตัวหรือทวีความรุนแรงในพื้นที่รับผิดชอบของฟิลิปปินส์ (Philippine area of responsibility)
พายุ.
มีดีเปรสชันเขตร้อนทั้งหมด 40 ลูกที่ก่อตัวในปีนี้ภายในมหาสมุทรแปซิฟิกตะวันตก
เอ็นจีซี 6357

เอ็นจีซี 6357  เป็นเนบิวลากระจายใกล้ ๆ เอ็นจีซี 6334 อยู่ในกลุ่มดาวแมงป่อง เนบิวลามีดาวฤกษ์ก่อกำเนิดจำนวนมากป้องกัน โดยจานมืดของแก๊ส และดาวฤกษ์อายุน้อยที่ห่อในการขยายรัง
จวบ แฮล

จวบ เฮล (พ.ศ. 2452 - พ.ศ. 2518) เป็นนักการเมืองของประเทศกัมพูชาจากพรรคสังคมราษฎร์นิยม เขาได้ดำรงตำแหน่งรักษาการประมุขแห่งรัฐกัมพูชาถึง 2 ครั้ง ครั้งแรกตั้งแต่ 3 เมษายน พ.ศ. 2503 – 6 เมษายน พ.ศ. 2503 ครั้งที่สองตั้งแต่ 13 มิถุนายน พ.ศ. 2503 – 20 มิถุนายน พ.ศ. 2503
กลุ่มภาษาทรานส์-นิวกินี

กลุ่มภาษาทรานส์นิวกินี (Trans–New Guinea; TNG) เป็นกลุ่มอย่างกว้างของภาษาในตระกูลภาษาปาปัว ที่ใช้พูดบนเกาะนิวกินีและเกาะใกล้เคียง แม้ว่าจะรู้จุดศูนย์กลางของภาษาได้อย่างแน่นอน แต่ขอบเขตและจำนวนภาษาที่เป็นสมาชิกยังเป็นที่โต้แย้ง มีข้อเสนอเกี่ยวกับลักษณะของกลุ่มภาษานี้ต่างกันถึง 3 แบบ
ประวัติ.
แม้ว่าตระกูลภาษาปาปัวเป็นกลุ่มของภาษาที่มีเอกสารกล่าวถึงน้อยที่สุด แต่ภาษากลุ่มนี้กลับเป็นที่รู้จักกันดี กลุ่มภาษาเอเลมันถูกเสนอขึ้นเป็นครั้งแรกโดย S. Ray เมื่อ พ.ศ. 2450 และกลุ่มภาษาอ่าวไรใน พ.ศ. 2462 แต่จุดเริ่มต้นของกลุ่มภาษาทรานส์นิวกินีคือข้อเสนอของ Stephen Wurm ใน พ.ศ. 2503 ในนามของกลุ่มภาษาพื่นที่สูงของนิวกินีตะวันออก ซึ่งต่อมา Malcolm Ross ได้แตกออกเป็นกลุ่มย่อยๆใน พ.ศ. 2548 ข้อเสนอนี้เป็นการเชื่อมโยงภาษากลุ่มต่างๆ คือ ชิมบู-วะห์กี โกโรกา และไกนันตูเข้าด้วยกัน ต่อมา ใน พ.ศ. 2513 Clemens Voorhoeve และ Kenneth McElhanon ได้แสดงรากศัพท์ที่มีความคล้ายคลึงกัน 91 คำ ระหว่างภาษานิวกินีตอนกลางและตอนใต้ กับภาษากลุ่มฟินิสเตอเร-ฮวน แต่ไม่ได้ศึกษาว่าความสัมพันธ์นี้เกิดจากสภาพทางภูมิศาสตร์ การยืมคำหรือการเปลี่ยนแปลงตามโอกาส พวกเขาเลือกใช้คำว่าทรานส์นิวกินีเพราะแนวโน้มของภาษากลุ่มนี้ได้แพร่กระจายไปตลอดเกาะนิวกินี จากคาบสมุทรบอมเบอไรในอิเรียนจายาตะวันตกและไปจนถึงคาบสมุทรฮวนทางตะวันออกในปาปัวนิวกินี
ใน พ.ศ. 2518 Wurm ยอมรับข้อเสนอของ Voorhoeve และ McElhanon และพยายามเชื่อมโยงภาษาในเกาะติมอร์เข้าในกลุ่มภาษาทรานส์-นิวกินีตะวันตก ซึ่งเป็นการขยายขอบเขตของภาษานี้ ให้ครอบคลุมเกาะนิวกินี เกาะติมอร์ และเกาะใกล้เคียง รวมภาษาไว้ 500 ภาษา มีผู้พูดมากกว่า 2,300,000 คน แต่หลักฐานที่ใช้เชื่อมโยงยังมีจุดให้โต้แย้งได้ เนื่องจากลักษณะทางไวยากรณ์เป็นสิ่งที่หยิบยืมกันได้ ภาษาในตระกูลภาษาออสโตรนีเซียนหลายภาษาบนเกาะนิวกินีมีโครงสร้างทางไวยากรณ์คล้ายกับภาษาในตระกูลภาษาปาปัว ในขณะที่ภาษาในตระกูลภาษาปาปัวหลายภาษาก็รับเอาลักษณะของภาษาในตระกูลภาษาออสโตรนีเซียนเข้ามา ทำให้นักภาษาศาสตร์เช่น William Foley ปฏิเสธข้อเสนอของ Wurm หันไปยอมรับข้อเสนอของ Voorhoeve บางส่วน ไม่ยอมรับกลุ่มภาษาทรานส์นิวกินี และแตกเป็นกลุ่มภาษาย่อยๆมากมาย
ใน พ.ศ. 2548 Malcolm Ross ได้เสนอข้อเสนอเกี่ยวกับกลุ่มภาษาทรานส์-นิวกินีขึ้นใหม่ โดยใช้ข้อมูลจากรากศัพท์เพียงอย่างเดียว ทำให้มีความคล้ายคลึงกับสมมติฐานของ Wurm ถึง 85%
ภาษา.
ภาษาในกลุ่มนี้ส่วนใหญ่มีผู้พูดไม่กี่พันคน มีเพียงสี่ภาษาเท่านั้น คือภาษาเมลปา ภาษาเองา ภาษาดานีตะวันตก และภาษาเอการี ที่มีผู้พูดมากกว่า 100,000 คน ภาษาที่มีผู้พูดมากที่สุดที่อยู่นอกเกาะนิวกินีคือภาษามากาแซ บนเกาะติมอร์ มีผู้พูด 70,000 คน ความหลากหลายทางด้านสัทศาสตร์ของภาษาในกลุ่มนี้พบมากในบริเวณที่สูงภายในเกาะนิวกินี ซึ่งเป็นบริเวณตอนกลางและด้านตะวันออกของเกาะนิวกินี บริเวณอิเรียนจายาที่อยู่ในประเทศอินโดนีเซีย มีความหลากหลายของภาษาน้อยกว่า Ross อธิบายปรากฏการณ์นี้ว่า เดิมผู้พูดภาษาเหล่านี้อยู่ที่บริเวณที่สูงของเกาะแล้วค่อยๆแพร่กระจายลงมา และเคลื่อนย้ายไปทางตะวันตกสุดเพียงเกาะติมอร์ เนื่องจากการขยายตัวเข้ามาของผู้พูดภาษากลุ่มออสโตรนีเซียน